जीत के लिए चाहिए बेहतर लेग स्पिन गेंदबाज
विदेशोंमें जीत दर्ज करने के लिए भारतीय टीम को लेग स्पिनरों की जरूरत है। 15 सदस्यीय टीम में दो विशेषज्ञ लेग स्पिन गेंदबाज जरूर होने चाहिए। तभी भारतीय टीम का सफलता का ग्रॉफ बढ़ेगा। यह कहना है पूर्व रणजी खिलाड़ी और अपने समय के बेहतरीन लेग स्पिनर रहे राजेंद्र मदान का। वह अब अंपायरिंग की नई भूमिका में इस खेल का लुत्फ उठा रहे हैं।
और विक्ट्री क्लब में चल रहे टी-20 टूर्नामेंट में प्रमुख अंपायर की भूमिका उनके पास है। उन्होंने बताया कि विदेशी टीमें भी अब इस ओर दोबारा बढ़ रही हैं। यह ऐसी गेंदबाजी है जो किसी भी पिच के अनुसार की जा सकती है। और विकेट भी प्राप्त करती है। लेकिन भारत में अनिल कुंबले के बाद इस ओर ध्यान नहीं दिया गया। अमित मिश्रा अभी एक मात्र गेंदबाज हैं। लेकिन उन्हें लगातार मौके नहीं दिए जाते हैं। अगर इस ओर ध्यान दिया जाए तो भारतीय टीम ज्यादा मजबूत हो सकती है।
लेगस्पिन गेंदबाजी में भी करियर
भारतमें लेग स्पिन गेंदबाजी की जो दशा आज है। उसका कारण वह युवाओं को बताते हैं।
उनका मानना है कठिन अभ्यास की वजह से युवा इस गेंदबाजी को करने से कतराते हैं। इसमें कलाई का जोर काफी होता है। इस कारण कलाई में दर्द की भी शिकायत हो जाती है। अगर ठीक प्रकार से अभ्यास हो और कलाई को मजबूती दी जाए तो खिलाड़ी के चोटिल होने का भी खतरा रहता है। क्योंकि आजकल के युवा पहले की तरह स्ट्रांग नहीं है। फिर उनका रुझान भी बल्लेबाजी और तेज गेंदबाजी की तरफ रहता है। लेकिन इस गेंदबाजी के तहत युवा संयम रख मेहनत करें तो वह क्रिकेट में लंबा करियर बना सकते हैं।
बीमारी के कारण रह गया सिलेक्शन
राजेंद्रमदान के अनुसार रणजी के एक सीजन में उन्हें मिले 3-4 मैचों में ही उन्होंने अपने को साबित कर दिया था। करीब 15 विकेट इस दौरान उन्होंने अपने नाम किए थे। इससे उन्हें भारतीय टीम में लेने की चर्चा थी। उन्होंने कहा उनका चयन भी हो गया था। उनके प्रतिद्वंदी उस समय अनिल कुंबले ही थे। नाम की घोषणा होने से पहले ही वह तेज बुखार से पीडित हो गए। इससे अनिल कुंबले को टीम में शामिल कर लिया गया था। इसके बाद उन्हें फिर मौका नहीं मिला। वह बताते हैं कि उन्होंने श्रीकांत, सुनील गावस्कर जैसे दिग्गजों को भी अपनी फिरकी से मात दी है। कपिल देव, मनोज प्रभाकर, चेतन शर्मा, कीिर्त आजाद, स्वर्गीय रमन लांबा आदि भी उनकी गेंदबाजी के कायल रहे। अब वह अंपायर की भूमिका निभा रहे हैं।
hin_Deva hin_Deva hin_Deva mag_Deva hin_Deva hin_Deva hin_Deva hin_Deva